CELEX: 62014TN0079
Language: fi
Date: 2014-02-05 00:00:00
Title: Asia T-79/14: Kanne 5.2.2014 — Secop v. komissio

22.3.2014   
            
            
               FI
            
            
               Euroopan unionin virallinen lehti
            
            
               C 85/23
            
         Kanne 5.2.2014 — Secop v. komissio
   (Asia T-79/14)
   2014/C 85/40
   Oikeudenkäyntikieli: saksa
   
      Asianosaiset
   
   
      Kantaja: Secop GmbH (Flensburg, Saksa) (edustajat: asianajajat U. Schnelle ja C. Aufdermauer)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               SEUT 264 artiklan 1 kohdan nojalla kumoamaan 18.12.2013 tehdyn komission päätöksen Aito di Stato SA.37640, C(2013) 9119 final — Aiuto per il salvataggio a favore di ACC Compressors SpA in A.p.S., Italia (valtion tuki SA.37640 C(2013) 9119 final; ACC Compressors S.p.A:lle, Italia, myönnetty pelastustuki)
            
         
               —
            
            
               velvoittamaan vastaajan yleisen tuomioistuimen työjärjestyksen 87 artiklan 2 nojalla korvaamaan oikeudenkäyntikulut.
            
         
      Kanteensa tueksi kantaja vetoaa kolmeen kanneperusteeseen.
   
   
               1)
            
            
               Ensimmäinen kanneperuste: SEUT 296 artiklan rikkominen
               
                           —
                        
                        
                           Kantaja vetoaa tässä riidanalaisen päätöksen riittämättömiin perusteluihin. Kantajan mukaan komissio ei ole siitä huolimatta, että se oli tietoinen asian olosuhteista ajallisesti lähes samanaikaisesti tuensaajan tytäryhtiöön kuuluneiden omaisuuserien hankinnan johdosta toimitetun kantajaa koskeneen yrityskeskittymien valvontamenettelyn takia, ottanut huomioon tästä tuensaajan tukikelpoisuudelle aiheutuvia seurauksia eikä myönteisen tukipäätöksen kantajan kohdalla aikaansaamia erityisiä vaikutuksia.
                        
                     
         
               2)
            
            
               Toinen kanneperuste: Sopimusten rikkominen
               
                           —
                        
                        
                           Kantajan mukaan asiassa on rikottu SEUT 107 artiklan 3 kohdan c alakohtaa. Se esittää tässä yhteydessä muun muassa, että tuensaaja ei ole kilpailukykyinen ja että se on katsottava sellaiseksi uudeksi yritykseksi, joka on syntynyt rakenneuudistustoimenpiteen seurauksena. Tuensaajalla ei ole enää kantajan hankittua yhden sen yritysryhmään kuuluvan yhtiön omaisuuserät yrityksen toiminnan jatkamiseen tarvittavia sellaisia omaisuuseriä, joita ilman se ei voi jatkaa yritystoimintaa tai aloittaa sitä uudelleen.
                        
                     
                           —
                        
                        
                           Lisäksi asiassa on rikottu SEUT 108 artiklan 2 ja 3 kohtaa. Kantaja katsoo, että komission olisi pitänyt lähteä siitä, että tuen soveltumisessa yhteismarkkinoille on huomattavia vaikeuksia, ja aloittaa varsinainen tutkintamenettely.
                        
                     
                           —
                        
                        
                           Lopuksi kantaja katsoo tämän toisen kanneperusteensa yhteydessä, että asiassa on rikottu yhdenvertaisen kohtelun periaatetta.
                        
                     
         
               3)
            
            
               Kolmas kanneperuste: Harkintavallan väärinkäyttö
               
                           —
                        
                        
                           Kantaja katsoo tässä, että komissio on käyttänyt harkintavaltaa väärin, koska se ei ole ottanut huomioon olennaisia tosiseikkoja, jotka ovat huomattavan tärkeitä tutkinnan ja sen harkintavallan käytön kannalta, ja tehnyt siten päätöksensä puutteellisten tosiseikkojen perusteella.